Diari Oficial de la Generalitat Valenciana


Sumari del DOGV 7504, del 14-04-2015 (2015/3134)

Informació pública de l'estudi d'integració paisatgística i del pla de participació pública que formen part de la modificació del PEPRI del barri de la Seu-Xerea, en l'àmbit de la UE 4 C/Entença-Escoles del Temple.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7504

Data del DOGV
:   14-04-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/3134


Data del document
:   27-03-2015

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'estudi d'integració paisatgística i del pla de participació pública que formen part de la modificació del PEPRI del barri de la Seu-Xerea, en l'àmbit de la UE 4 C/Entença-Escoles del Temple. [2015/3134]  
El Ple de l'Ajuntament, en sessió de 27 de febrer de 2015, va adoptar l'acord següent:  
  
«Primer. Sotmetre a informació pública, per un termini de 45 dies hàbils, per mitjà d'anuncis publicats en el Diari Oficial de la Comunitat Valenciana, en un diari no oficial d'àmplia difusió en la localitat, en el tauler d'anuncis de l'Ajuntament de València i en la pàgina web municipal, l'estudi d'integració paisatgística que completa el projecte de modificació del PEPRI del barri de la Seu-Xerea, en l'àmbit de la unitat d'execució número 4 carrer Entença-Escoles del Temple, i catalogació dels edificis del carrer dels Mestres, 7 i Escoles del Temple, 6 i 8 -que va ser aprovat provisionalment pel Ple de l'Ajuntament el 26 d'octubre de 2012-, junt amb el seu pla de participació publica.  
  
Segon. Donar inici al pla de participació pública afegint a la informació pública assenyalada la seua inserció en la web municipal junt amb el document de planejament, la formulació d'enquestes, la comunicació individualitzada al públic interessat i el depòsit d'un exemplar per a consulta pública en les dependències del Servici de Gestió del Centre Històric, facilitant la presentació d'al·legacions, suggeriments i observacions.  
Tercer. Facultar el tinent d'alcalde i regidor delegat de l'Àrea d'Urbanisme, Qualitat Urbana i Vivenda, tan àmpliament com siga procedent per a dictar tots els actes que siguen necessaris amb vista a la plena execució d'este acord.»  
  
I de conformitat amb el que establixen els articles 90.2 i 83.2.a) de la Llei 16/2005, de 30 de desembre, de la Generalitat, Urbanística Valenciana, i l'article 58.1 del Reglament del paisatge de la Comunitat Valenciana, Decret 120/2006, d'11 d'agost, s'obri el període d'informació pública durant 45 dies hàbils per a la presentació d'al·legacions, a comptar de l'endemà de la publicació del present acord en els diaris corresponents. Es podran presentar suggeriments i omplir l'enquesta inclosa en el pla de participació pública contingut en l'estudi d'integració paisatgística; estarà l'expedient a disposició del públic en les dependències del nou ajuntament, carrer d'Amadeu de Savoia, número 11, pati A, segona planta, Servici de Gestió del Centre Històric, de 09.00 a 13.00 hores, i podrà consultar-se en la web municipal www.valencia.es (urbanisme).  
  
València, 27 de març de 2015.- El secretari: Manuel Latorre Hernández.